text: Historisk valg i dag
  25 maj 2013 kl. 09.13
  For første gang i Danmarks-historien får beboerne i en bydel i Kolding lov at at beslutte, hvad kommunens penge skal bruges til.
  I dag er der valg i Kolding-bydelen Brændkjær.
  Beboerne stemmer om, hvordan de synes 75.000 kommunale kroner skal bruges i deres bydel. 
  Det er første gang i Danmarkshistorien den slags direkte demokrati tages i brug.
  Beboerne stemmer om otte projekter.
  De projekter, der får flest stemmer, som modtager en check med det ansøgte beløb.
  De otte forslag er meget forskellige. Projekterne er:
  En månedlig samværseftermiddag m. forskellige arrangementer for områdets ældre beboere.
  Fællesdag med aktiviteter for alle områdets beboere fra morgen til aften.
  Et videoprojekt, der skal dokumentere "hele Brændkjær Bestemmer".
  Volleyballbanen skal friskes op og være tilgængelig for alle.
  Anlæg af petanquebane.
  Trafikregulerende tiltag, der kan optimere færdselssikkerheden på Hertug Abels Vej.
  Etablering af en tarzanbane og større legeplads.
  Forskønnelse af området, opstilling af bænke m.m.
  Se mere i TV SYD Nyheder kl. 19.30.
  